Държавен вестник, бр. 97, 2009 г., стр. 42

СТР.  42	
Д Ъ Р Ж А В Е Н  В Е С Т Н И К 	
БРОЙ  97
МИНИСТЕРСТВО
НА ФИНАНСИТЕ
ДОГОВОР
между правителството на Република България 
и правителството на Държавата Катар за вза­
имно насърчаване и защита на инвестициите
(Ратифициран със закон, приет от 40-то На­
родно събрание на 28 февруари 2008 г. – ДВ, 
бр. 28 от 2008 г. В сила от 20 май 2008 г.)
Правителството на Република България и 
правителството на Държавата Катар, наричани 
по-нататък „договарящи страни“,
в желанието си да развиват икономическото 
сътрудничество между двете държави, 
възнамерявайки да насърчават и създават 
благоприятни условия за инвестиции от ин­
веститори на едната договаряща страна на 
територията на другата договаряща страна на 
основата на взаимната изгода,
признавайки, че взаимното насърчаване и 
защита на тези инвестиции в съответствие с 
този договор ще стимулира инициативите в 
тази област,
се договориха за следното:
Член 1
Определения
За целите на този договор и освен ако не е 
предвидено друго, изброените думи и термини 
ще имат следното значение:
(1) Терминът „инвестиция“ означава всяка­
къв вид вложение, установено или придобито, 
включително измененията във формата на 
такава инвестиция, в съответствие с нацио­
налните закони на договарящата страна, на 
чиято територия е направена инвестицията, и 
включва по-специално, но не изключително:
a) движимо и недвижимо имущество, както 
и други вещни права, като ипотеки, залози и 
тежести;
b) акции, дялове, ценни книжа и всякакви 
други подобни форми на участие в дружество;
c) парични искове или искове за каквото 
и да е изпълнение съгласно договор, имащо 
икономическа стойност, свързана с инвестиция; 
d) права на интелектуална собственост, както 
са определени в многостранните договори, склю­
чени под егидата на Световната организация 
по интелектуална собственост, доколкото двете 
договарящи страни са страни по тях, включ­
ващи, но не ограничаващи се до авторски и 
сродните им права, патенти, търговски марки, 
търговски наименования, промишлен дизайн и 
права върху технологични процеси, права върху 
растителни видове, ноу-хау и гудуил;
e) права за извършване на стопански дей­
ности, предвидени със закон, съгласно дого­
вор или административен акт на компетентен 
държавен орган, включително права за раз­
работване, извличане или експлоатация на 
природни ресурси.
Всяка промяна във формата, в която са 
били направени инвестициите, няма да засяга 
техния характер на инвестиции, при условие че 
тази промяна не е в противоречие със законо­
дателството на договарящата страна, на чиято 
територия е била извършена инвестицията.
(2) Понятието „приходи“ означава сумите, 
получени от инвестиция или реинвестиции, и 
по-специално, но не изключително, включва 
печалба, лихва, доходи от капитал, дивиденти, 
хонорари и други такси.
(3) Понятието „инвеститор“ означава:
a) физическо лице, което е гражданин нa 
едната договаряща страна в съответствие с 
нейното законодателство и което инвестира 
на територията на другата договаряща страна;
b) всяка компания, организация, дружество 
или друга форма на асоцииране, учредена или 
основана в съответствие със законодателството 
на едната договаряща страна и със седалище 
на територията на тази договаряща страна. 
(4) Понятието „територия“ означава:
a) по отношение на Държавата Катар: озна­
чава земите на Държавата Катар, вътрешните 
и териториалните води, включително морското 
дъно и подпочвените пластове, въздушното 
пространство над тях, изключителната иконо­
мическа зона и континенталния шелф, върху 
които Държавата Катар упражнява своя суве­
ренитет и своите суверенни права, в съответ­
ствие с разпоредбите на международното право 
и вътрешните закони и разпоредби на Катар;
b) по отношение на Република България: 
означава територията под суверенитета на 
Република България, включително територи­
алното море, както и континенталния шелф и 
изключителната икономическа зона, върху която 
Република България упражнява суверенни права 
и юрисдикция в съответствие с националното 
си законодателство и международното право.
Член 2
Насърчаване и защита на инвестициите
(1) Всяка договаряща страна насърчава и 
създава благоприятни условия за инвеститорите 
на другата договаряща страна да инвестират на 
нейна територия и допуска такива инвестиции 
в съответствие със своите закони и разпоредби.
(2) В случай на реинвестиране на приходите 
от инвестиция тези реинвестиции и приходите 
от тях ще се ползват от същото третиране и 
защита както първоначалните инвестиции.
(3) Всяка договаряща страна предоставя в 
съответствие със своите закони и разпоредби 
всички необходими улеснения и разрешения 
за влизането, престоя и работата на нейната 
територия на граждани на другата договаряща 
страна и на ръководния състав, назначени от 
инвеститор на другата договаряща страна с цел 
да бъдат ангажирани в дейностите, свързани 
с неговата инвестиция, както и на членовете 
на техните семейства, съставляващи част от 
техните домакинства.